The Corre

Corre oli showpainipromootio WWE:n ryhmä, joka toimi lähinnä SmackDown brändissä heeleinä. Correen kuuluivat Wade Barrett, Heath Slater, Justin Gabriel ja Ezekiel Jackson.
Historia.
Muodostuminen.
Raw'ssa Wade Barrett oli Nexuksen johtaja, mutta 3. tammikuuta 2011 hänet erotettiin ryhmästä, kun hän oli hävinnyt Triple Threat steel cage -matsin, jonka voittajasta tulisi ykköshaastaja WWE-mestaruudesta. New Nexuksen jäsen CM Punk sekaantui ottelussa auttamaan Barrettia, mutta Punk ottikin Nexus-käsivarsinauhan (mikä merkitsee jäsenyyttä) Barrettilta ja potkaisi hänet häkin seinältä mattoon. Punkista tuli New Nexuksen uusi johtaja.
Barrett teki SmackDown debyyttinsä 7. tammikuuta 2011 hyökkäämällä Big Show'n kimppuun, mikä maksoi Show'lle ykköshaastajuuden World Heavyweight -mestaruudesta. Myöhemmin samana iltana ilmoitettiin, että Barrett kohtaa Big Show'n seuraavalla viikolla. Seuraavalla viikolla SmackDownissa Wade vertasi itseään Julius Caesariin sanoen, että hänestä tuli niin mahtava Raw'ssa, että jokainen juonitteli häntä vastaan. Tämän vuoksi hän myös lähti Nexuksesta ja Raw'sta. Waden ja Show'n matsin aikana entiset Nexuksen jäsenet Heath Slater ja Justin Gabriel (jotka kieltäytyivät CM Punkin määräämästä initiaatiosta, jossa heidän olisi täytynyt kärsiä päästäkseen uuden Nexuksen jäseniksi) sekaantuivat otteluun hyökäten Big Show'n kimppuun, minkä seurauksena Barrett hävisi diskauksella. Myös juuri paluuta tehnyt Ezekiel Jackson liittyi ryhmään hyökäten Show'n kimppuun. 
SmackDownissa 21. tammikuuta ryhmän nimeksi ilmoitettiin Corre, joka viittaa sanaan "core", eli ydin. Myöhemmin samana iltana Justin Gabriel kohtasi Edgen ei-mestaruus ottelussa. Gabriel voitti ottelun Jacksonin hyökättyä Edgen kimppuun samalla, kun Barrett ja Slater häiritsivät tuomaria. Ryhmä debytoi Raw'ssa 24. tammikuuta 2011, kun he keskeyttivät New Nexuksen johtajan, CM Punkin promon, ja uhosivat, että he aikovat eliminoida Punkin Royal Rumblessa. Tämän jälkeen Raw'n anonyymi toimitusjohtaja ilmoitti, että Barrett tulisi myöhemmin illalla kohtaamaan CM Punkin, ja voittajan ryhmä pääsisi kilpailemaan Royal Rumblen voitosta. Heidän matsinsa spesiaalituomariksi nimettiin John Cena. Matsi päättyi Cenan päätöksestä tupladiskaukseen. Molemmat joukkueet pääsivät kuitenkin ottelemaan Royal Rumblessa. Royal Rumblessa Wade Barrett kesti Corren jäsenistä pisimpään kehässä, yli 20 minuuttia, ja oli neljän parhaan joukossa, mutta hänet eliminoi Randy Orton.
Mestaruuskaudet ja feudi Ezekiel Jacksonia vastaan.
SmackDownissa 4. helmikuuta Barrett voitti Big Show'n Corren avulla ja pääsi ottelemaan Elimination Chamber 2011 -tapahtumassa Elimination Chamber -matsissa, joka käydään World Heavyweight -mestaruudesta. Elimination Chamber -tapahtumassa Barrett eliminoitui ensimmäisenä Elimination Chamber -ottelussa Big Show'n lyötyä häntä K.O. Punchilla. Seuraavassa matsissa Gabriel ja Slater voittivat Santino Marellalta ja Vladimir Kozlov'lta WWE Tag Team Championshipin. Gabriel ja Slater puolustivat heti seuraavana päivänä mestaruuksia The Miziä ja John Cenaa vastaan. He hävisivät mestaruuden ja matsin Mizin iskettyä Skull-Crushing Finalen. Gabriel ja Slater saivat revanssin heti matsin loputtua Barrettin pyynnöstä. Miz ja Cena tekivät lyhimmän WWE Tag Team mestaruuskauden ikinä, kun Slater ja Gabriel voittivat mestaruuden takaisin. Se oli heidän kolmas mestaruuskautensa yhteensä, mutta toinen Corren aikana. SmackDownin nauhoituksessa 22. maaliskuuta Barrett voitti Intercontinental mestaruuden Kofi Kingstonilta. WrestleMania XXVII:ssä Corre hävisi Big Show'n, Kanen, Santino Marellan ja Kofi Kingstonin joukkueelle. SmackDownin nauhoituksessa 19. huhtikuuta Slater ja Gabriel hävisivät Tag Team -mestaruuden Big Show'lle ja Kanelle. SmackDown -jaksossa 6. toukokuuta Corre erotti Ezekielin ryhmästä ylimielisyyden vuoksi. Over the Limit -tapahtumassa Barrett kohtasi Ezekielin Intercontinental mestaruusottelussa, jossa Barrett säilytti mestaruuden, kun Slater ja Gabriel sekaantuivat otteluun. Corre hajosi 10. kesäkuuta 2011.